Di taggara n uḥric-agi, nezmer ad d-nini belli tutlayt n tmaziɣt ur teqqim ara kan di timawit (timucuha, icewwiqen, inzan) n at zik, maca tuɣal tettwaru. Imyura uran di tewsatin n tsekla yemgaraden ( tullist, ungal …atg), syin tekcem allalen n taywalt (rradyu tiliẓri d uɣmis n la dépêche de Kabylie), lameεna tutlayt-a tmuger-d aṭas n wuguren deg wannar n tira, ladɣa di lebni n tseddast, imyura neɣ ineɣmasen xeddmen aṭas n tuccḍiwin seg-sent irwasen.